26/12/2011 | Administración LocalMunicipal
Betanzos
Publicación texto íntegro Ordenanza de tramitación de actividades

Non téndose presentado reclamacións no período de exposición pública e elevada a definitiva a ordenanza de tramitación de actividades, procédese á publicación do texto íntegro. De acordó co disposto no artigo 70,2 da Lei 7/85 de 2 de abril, de bases de réxime local a presente ordenanza entrará en vigor no prazo de quince días hábiles contados a partir desta publicación. A Directiva 2006/123/CE aprobada polo Consello Europeo con data 12 de decembro de 2006 e transposta ao ordenamento español na Lei 17/2009, do 23 de novembro, sobre libre acceso ás actividades de servizos e o seu exercicio; xunto coa Lei 25/2009, do 22 de decembro, de modificación de diversas leis para a súa adaptación á lei sobre o libre acceso ás actividades de servizos e o seu exercicio, e a normativa autonómica, Lei 1/2010, do 11 de febreiro, de modificación de diversas leis de Galicia para a súa adaptación á Directiva, supoñen unha importante modificación no que se refire ás posibilidades de intervención municipal sobre o control das actividades dos seus administrados, lo que conlevóu modificacións lexislativas diversas, establecendo a comunicación previa ou a declaración responsable como mecanismos ordinarios de intervención no ámbito local xunto ás licenzas. Así mesmo, a recentemente aprobada Lei de economía sostible (Lei 2/2011, do 4 de marzo) reforma a Lei 7/1985 de 2 de abril, reguladora das bases do réxime local, modificando o sometemento á obtención de licenza ou outro medio preventivo, das actividades con determinadas excepcións. Resulta preciso, polo tanto, regular o procedemento de comunicación previa e declaración responsable nunha nova ordenanza e establecer as actividades que quedan excluídas deste mecanismo de control que con carácter xeral se establece no artigo 84 bis da Lei de bases do réxime local para as actividades, e que para as que por tanto haberán solicitarse a licenza municipal. Seguindo este citerios e de outra normativa coma a correspondente a protección do medio ambiente e do patrimonio histórico-artístico, a seguridade ou a saúde públicas, ou que impliquen o uso privativo e a ocupación dos bens de dominio público, asi com as relativas a policía de espectáculos públicos e actividades recreativas ou o Decreto da Xunta 133/2008, do 12 de xuño, polo que se regula a avaliación de incidencia ambiental, ademais das normas propias, como a Ordenanza de muniicpal de ruídos ou o planeamento urbanístico, que esixen o cumprimento de requisitos singulares con especial relevancia sobre materias como a seguridade, accesibilidade e outras, a determinadas actividades e outras proteccións como o Plan Especial de Protección e Ordenación do Casco Histórico o propio Catálogo das Normas Subsidiarias de planeamento municipal, asi como a afectación de amplas zonas do termo municipal por diversas proteccións de carácter medioambiental ou paisaxístico, como os ámbitos incluidos nos LIC Betanzos-Mandeo e Abegondo-Cecebre, así como as que forman parte do ámbito do Plan de Ordenación do Litoral, se determinan ás actividades, que deberán quedar suxeitas ou non ao procedemento de solicitude e concesión previa de licenza, asi como a regulación das licencias urbanísticas non contempladas na Directiva 2006/123/CE o que non significa que nese ámbito non poidan tentarse aplicar os mecanismos da comunicación previa ou da declaración responsable para a sua efectividades. A ordenanza estrutúrase en tres títulos. O Título I recolle as disposicións de carácter xeral, as definicións dos sistemas de autorización ou licenza, declaración responsable e comunicación previa así como algunhas normas comúns a todos estes sistemas. O Título II regula o réxime das actuacións sometidas a comunicación previa e declaración responsable, recollendo os aspectos comúns a ambas, o tipo de actuacións suxeitas a un ou outro sistema así como os medios de protección urbanística e/ou medioambiental delas. O Título III regula o réxime das actuacións sometidas a licenza recollendo o tipo de actuacións que a requiren. É obxecto da presente ordenanza a adopción de medidas de simplificación administrativa nos procedementos de autorización e control das actividades que se desenvolvan no Concello de Betanzos no marco das competencias municipais recoñecidas no artigo 84 da Lei de bases do réxime local.1. O desenvolvemento dunha actividade comercial, industrial ou de servizos estará suxeito á presentación dunha comunicación previa ou unha declaración responsable no Concello, agás nos casos nos que esta ordenanza require que se solicite e obteña unha licenza de apertura ou de actividade.2. As declaracións responsables e as comunicacións previas permitirán o exercicio dun dereito ou ben o inicio dunha actividade dende o día da súa presentación, sen prexuízo das facultades de comprobación que ten atribuídas esta administración. Porén, a comunicación previa poderá presentarse dentro do prazo máximo de quince días posterior ao inicio da actividade.1.- O outorgamento de licenza ou a presentación de declaracións responsables ou comunicacións previas producirá efectos entre o Concello e o suxeito a cuxa actuación se refiran pero non alterarán as situacións xurídicas privadas entre este e as demáis persoas.2.- As licenzas entenderanse outorgadas deixando a salvo o dereito de propiedade e sen prexuizo de terceiro. Idénticos efectos producirá a presentación de declaracións responsables ou comunicacións previas.3.- En nengún caso entenderanse adquiridos por estos procedementos dereitos en contra da lexislación ou planeamento urbanístico ou doutra normativa que resulte de aplicación á actividade.1.-As licenzas, así como os dereitos derivados das declaracións responsables ou comunicacións previas relativos ás condicións dunha instalación ou servizo, serán transmisibles se ben, para que opere o cambio de titularidade, será preciso que se acredite ante o Concello que a transmisión se produxo por calquera dos medios admitidos en Dereito, facendo expresa referencia á licenza, declaración responsable ou comunicación previa cuxo obxecto se transmitirá. 2.- O Concello tomará razón do feito da transmisión da que dará conta aos propios interesados.3.- Unha vez producida a transmisión, o novo titular subrogarase nos dereitos, obrigas e responsabilidades que o anterior titular tiña recoñecidos na licenza concedida ou nos termos contidos na declaración responsable ou comunicaciónprevia debidamente cumprimentada.4.- Non obstante o anterior, se a transmisión da licenza se produxera sen que o anterior e o novo titular o comunicaran ao Concello, ambos quedarán suxeitos a tódalas responsabilidades e obrigas derivadas do incumprimento de dita obriga.5.- A inexactitude ou falsedade na comunicación de calquer dato, manifestación ou documento, determinará a imposibilidade de continuar no exercicio do dereito de que se trate.1. Os dereitos derivados de declaracións responsables ou comunicacións previas extinguiranse nos seguintes supostos: - Cando se teña procedido ao derrubo do inmoble. - Cando sobre o mesmo inmoble ou espazo físico se tivera outorgado outra licenza posterior ou se tivera presentado outra declaración responsable ou comunicación previa. - Cando sen nengún acto administrativo expreso ou implícito se tivese producido a rehabilitación total do espazo ou local ou se tivera destinado a outra actividade distinta.2. Os dereitos derivados de declaracións responsables ou comunicacións previas poderán declararse caducados, salvo causa non imputable ao seu titular, nos seguintes casos: - Cando non se tivera iniciado ou finalizado a execución das actuacións notificadas no prazo fixado na correspondente declaración reponsable ou comunicación previa ou, no seu defecto, no de tres meses se se tratase de declaracións responsables ou no dun mes no caso de comunicacións previas. - Cando se tiveran interrompido a execución das actuacións por tempo superior a tres meses ou a un mes, segundo se trate de declaracións responsables ou de comunicacións previas, respectivamente. - Cando non se iniciara a actividade nos tres meses seguintes á finalización das obras ou implantación das instalacións.3.- En todo caso, a caducidade das actuacións declaradas ou comunicadas declararase previa audiencia do interesado.4.- A declaración de caducidade extinguirá os dereitos derivados da declaración ou comunicación, non puidéndose exercer a actividade, salvo traballos de seguridade e mantemento dos cales se dará conta ao Concello para o seu control.1.- O exercicio dos dereitos derivados das declaracións responsables ou comunicacións previas contrarios ao ordenamento xurídico poderán ser revisados a través dalgún dos procedementos de revisión de oficio contemplados nos artigos 102 e 103 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común.2.- O inicio do prazo para o exercicio destas facultades computarase desde o día en que se tivera presentado no Rexistro do Concello a declaración responsable ou a comunicación previa ou, se fose o caso, calquera outra modificación presentada posteriormente.1. Entenderase como comunicación previa aquel documento mediante o que os interesados poñen en coñecemento do Concello os seus datos identificadores e demais requisitos esixibles para o exercicio dun dereito ou o inicio dunha actividade.2. Entenderase como declaración responsable o documento subscrito por un interesado en que manifesta, baixo a súa responsabilidade, que cumpre cos requisitos establecidos na normativa vixente para acceder ao recoñecemento dun dereito ou o inicio dunha actividade e, que dispón da documentación que así o acredita e que se compromete a manter os seu cumprimento durante o desenvolvemento da actividade. Os requisitos aos que se refire o parágrafo anterior deberán estar recollidos de maneira expresa, clara e precisa nos modelos oficiais que se aproben.3. A inexactitude, falsidade ou omisión, de carácter esencial, en calquera dato, manifestación ou documento que se acompañe a unha declaración responsable ou a una comunicación previa, ou a non presentación ante a Administración de calquera delas, determinará a imposibilidade de continuar coa actividade afectada dende o intre no que se teña constancia de tales feitos. Así mesmo, a resolución da Administración pública que declare tales circunstancias poderá determinar a obriga do interesado de restituír a situación xurídica ao intre previo ao inicio da actividade sen prexuízo das responsabilidades civís, penais ou administrativas Estarán sometidas ao trámite de comunicación previa as seguintes actividades: a) Actividades de carácter non mercantil ou industrial das que sexan titulares os órganos da Administración pública. b) Antenas de telefonía ou semellantes, agás as situadas no ámbito de aplicación do Plan especial, en inmobles catalogados polas Normas subsidiarias de planeamento municipal ou en ámbitos suxeitos á previa autorización da administración competente en materia de protección do patrimonio histórico-artístico. c) Locais comerciais ou de servizos cunha superficie construída menor de 100m2 (excepto carnicerías e charcuterías, elaboración, envasado, almacenaxe e venda de comidas preparadas directamente ao consumidor final). d) Centros destinados ao culto relixioso. e) Actividades profesionais que se desenvolvan en locais ou establecementos que non excedan de 150m2 de superficie construída. f) Oficinas ou locais pertencentes a entidades sen ánimo de lucro, sempre que non desenvolvan actividades mercantís ou industriais. g) Garaxes de uso privado non autorizados coa licenza de edificación con capacidade inferior a cinco prazas e unha superficie que non supere os 100m2. h) Aparcadoiros e exposición de vehículos ao aire libre sen límite de prazas nin superficie. i) Cambios de titularidade de actividades con licenza, declaración responsable ou comunicación previa en vigor, dentro do mesmo uso, categoría e clase, sempre que cumprindo os requisitos do art.4º desta ordenanza concurran a totalidade das seguintes condicións: - Que non haxa ampliación ou modificación das instalación ou da actividade que requiran a aplicación de novas medidas correctoras. - Que a ocupación teórica previsible do local non aumente ou non se alteren as condicións da evacuación e seguridade contempladas na licenza, declaración responsable ou comunicación previa en vigor. - Se se pretendera executar obras no inmoble, además do cambio de titularidade requerirase que se presente a correspodente licenza, declaración responsable ou comunicación previa. Estarán sometidas ao trámite de declaración responsable as seguintes actividades: a) Locais comercias ou de servizos entre 100 e 400m2 de superficie e 15 Kw de potencia mecánica instalada (excepto carnicerías e charcuterías, elaboración, envasado, almacenaxe e venda de comidas preparadas directamente ao consumidor final). b) Despachos profesionais de máis de 150m2 ata 400m2 de superficie e 15 Kw de potencia mecánica instalada. c) Academias de ensino, agás academias de baile, música ou canto. d) Actividades industriais, talleres artesanais e similares, sempre que a potencia mecánica instalada non supere os 15kw e a superficie sexa menor de 400m2. e) Actividades de almacenamento de obxectos e materiais sempre que a súa superficie sexa menor de 500m2, agás as de produtos químicos ou farmacéuticos, combustibles, lubricantes, fertilizantes, praguicidas, herbicidas, pinturas, vernices, ceras ou neumáticos. f) Actividades de almacenamento de produtos petrolíferos, químicos con recipientes de presión ou con produtos químicos que non necesiten proxecto técnico segundo a normativa específica de aplicación. g) Centros de diagnóstico e laboratorios de análises clínicas sen manipulación de produtos inflamables nin contaminantes. h) Clínicas veterinarias (neste suposto deberá adxuntarse a previa comunicación á Consellería competente en materia de benestar animal). i) Actividades agropecuarias relacionadas no anexo III do Decreto 133/2008.1. A comunicación previa debe incluír: a) O nome, enderezo, teléfono e, no seu caso, a enderezo de correo electrónico do titular ou titulares. b) O nome, dirección, teléfono e, no seu caso, a dirección de correo electrónico do representante. c) A situación exacta do local da actividade. d) A descrición da actividade, superficie do local e indicación do grupo ou epígrafe fiscal a que pertenza a actividade. A comunicación previa deberá vir acompañada de plano de situación en cartografía municipal da actividade, plano do local coas súas instalacións e unha acreditación subscrita por técnico competente que certifique que a actividade compre a normativa aplicable. A acreditación encherá o modelo que se aprobe. No caso dos cambios de titularidade deberán achegarse datos que permitan a identificación do expediente de autorización da actividade cuxo cambio de titularidade estase a solicitar, ou a certificación municipal emitida tras a comprobación posterior á presentación no seu día da comunicación ou declaración responsable. Así mesmo, deberá achegar fotocopia do título que ampare a transmisión do local ou establecemento ou autorización asinada polo anterior titular da actividade ou propietario do inmoble.2. A declaración responsable debe incluír: a) O nome, enderzo, teléfono e, no seu caso, o enderezo de correo electrónico do titular ou titulares. b) O nome, enderezo, teléfono e, no seu caso, o enderezo de correo electrónico do representante. c) A situación exacta do local da actividade. d) A descrición da actividade, superficie do local e indicación do grupo ou epígrafe fiscal a que pertenza a actividade. e) Declaración, baixo a súa responsabilidade, de que a actividade vai desenvolverse de acordo coa normativa aplicable e que o local cumpre a normativa urbanística e a que sexa de aplicación en cada caso. A declaración responsable deberá vir acompañada de documentación técnica, subscrita por técnico competente, en que se describan as características do local e da actividade e se xustifique o cumprimento da normativa urbanística e a de aplicación xeral. Esta documentación deberá incluír, como mínimo, memoria xustificativa do cumprimento da normativa aplicable, plano de emprazamento da cartografía oficial, planos de plantas con situación de instalacións e maquinaria, planos de seccións con situación de maquinaria, planos de alzado e esquema unifilar da instalación eléctrica. Así mesmo, virá acompañada da certificación de execución das instalacións e medidas correctoras das instalacións segundo o modelo que se aprobe.3. Cando se presente unha comunicación ou unha declaración responsable deberán aboarse as taxas correspondentes pola actividade inspectora levada a cabo por esta administración.1. O Concello comprobará os datos facilitados polos interesados e examinará a documentación técnica achegada para comprobar se se axusta á normativa aplicable. No caso de que non se presente a documentación prevista nesta ordenanza, nas actividades suxeitas a comunicación previa ou declaración responsable, o concello ordenará o inmediato peche da actividade, ata que se proceda á presentación de dita documentación. No entanto, se examinada a documentación presentada se constata a existencia de deficiencias de escasa entidade o concello requirirálle ao titular da actividade que achegue nova documentación que emende as ditas deficiencias, concedéndolle para isto o correspondente prazo de emendas previsto no artigo 71 da Lei 30/92 de réxime xurídico das administracións públicas e do procedemento administrativo común. O mesmo réxime será aplicable ós supostos de comunicación previa nos que a actividade xa está a desenvolverse.2. No suposto de que non sexan emendadas as deficiencias, no prazo legalmente concedido, procederase a ordenar o peche do establecemento.3. No caso de que a documentación sexa correcta, os técnicos municipais cursarán visita de inspección ao local para comprobar se se axusta á documentación presentada e á normativa aplicable.1. Una vez presentada a comunicación ou a declaración responsable o titular da actividade poderá comezar a exercela, sen prexuízo de que os técnicos municipais cursen as visitas de inspección precisas para comprobar se se axusta á normativa aplicable. A comunicación previa poderá presentarse dentro dun prazo de quince días posterior ó inicio da actividade.2. O incumprimento dos requisitos sinalados na lexislación vixente ou nesta Ordenanza determinará a imposibilidade de seguir exercendo a actividade dende o intre en que se teña constancia destes feitos, sen prexuízo das responsabilidades civís, penais e administrativas, en que poida incorrer o interesado. A resolución que declare estas circunstancias poderá determinar a obriga do interesado de restituír a situación xurídica ao intre previo ao inicio da actividade.3. En todo caso, o titular da actividade será o único responsable das molestias ou prexuízos que poida causar. Nos casos nos que sexa precisa a realización de obras de construción ou acondicionamento do local, deberá solicitarse a oportuna licenza e achegar a documentación técnica esixible (proxecto técnico), con independencia que se trate dunha actividade suxeita a comunicación previa ou declaración responsable. Rematadas as obras o titular da actividade notificarao ao Concello aportando o certificado final do técnico director e os boletíns dos instaladores autorizados para que se poida cursar a pertinente visita de inspección. Aquelas actuacións de escasa entidade técnica e construtiva, que non precisen a presentación dun proxecto técnico e que non supoñan a necesidade de controlar aspectos urbanísticos, de accesibilidade ou de seguridade, como as de substitución de pavimentos, pintura, tarefas de adecentamento e limpeza dos locais, substitución de sanitarios e semellantes, poderán incluírse na correspondente comunicación previa ou declaración responsable da actividade, achegando para isto, unha memoria descritiva das obras que se van realizar, o orzamento por capítulos e plano de situación en cartografía oficial. Este suposto non resultará aplicable a actuacións a realizar en edificacións incluidas no Catálogo do Plan Especial ou das Normas Subsidiarias no caso de que afecten a algún elemento ou parte obxecto de protección. Nestes supostos, de precisarse a retirada de entullos, deberá solicitarse a correspondente autorización para a instalación dun colector na vía pública para a súa recollida e traslado a vertedoiro autorizado.1. No suposto de actividades suxeitas ao réxime de comunicación previa ou declaración responsable regulado na presente ordenanza, a Administración realizará as comprobacións oportunas e emitirá un acta da inspección do técnico municipal para que quede constancia de que a actividade se axusta á documentación achegada e á normativa aplicable.2. Nestes procedementos o Concello deberá proceder a efectuar a inspección nun prazo máximo de tres meses dende a presentación da comunicación ou a declaración responsable. En ningún caso se entenderán adquiridos dereitos en contra do disposto na lexislación e o planeamento vixente.3. Nos casos nos que se exerza unha actividade sen a debida presentación da comunicación ou declaración responsable, ou cando non cumpra a normativa aplicable ordenarase o peche do establecemento, sen prexuízo da aplicación do disposto na Lei 9/2002, de ordenación urbanística e protección do medio rural de Galicia e a súa normativa de desenvolvemento.1. Deberá solicitarse a pertinente licenza de apertura ou de actividade nos casos nos que así o esixe a protección do medio ambiente ou do patrimonio histórico-artístico, a seguridade ou a saúde públicas, ou que impliquen o uso privativo ou a ocupación dos bens de dominio público.2. Enténdese que se encontran nos supostos previstos no parágrafo anterior as seguintes actividades: a) As excluídas do ámbito de aplicación da directiva 2006/123/CE e, polo tanto non recollidas nos artigos 8 e 9 da presente ordenanza. b) As que se inclúen no Decreto 292/2004, do 18 de novembro, polo que se aproba o Catálogo de espectáculos públicos e actividades recreativas da Comunidade Autónoma de Galicia, modificado por Decreto 160/2005 c) As que requiran autorización ou informe previo e preceptivo doutra administración (protección do medio ambiente, patrimonio histórico artístico, augas.) d) As actividades relacionadas no decreto 133/08 que regula o procedemento de avaliación ambiental. e) As que precisen inspección sanitaria previa sobre condicións hixiénico-sanitarias antes do exercicio da mesma. f) As estacións base de telefonía móbil e as antenas excluídas do réxime de comunicación previa. g) As actividades e servizos non suxeitos ao trámite de comunicación previa ou declaración responsable, e polo tanto non incluídos nas relacións contidas nesta ordenanza.1. Nos supostos nos que debe solicitarse a licenza de apertura ou de actividade, esta tramitarase de acordo co procedemento establecido pola normativa aplicable en cada caso e concederase xunto coa licenza urbanística cando sexa preciso a realización de obras de construción ou de acondicionamento.2. O Concello notificaralles aos titulares da actividade que acheguen toda a documentación técnica que sexa preciso para emendar as deficiencias que os técnicos municipais atopen na documentación inicialmente presentada.3. Finalizadas as obras de construción ou acondicionamento, os titulares da actividade notificaranlle ao Concello o seu remate achegando o certificado final do técnico director, boletíns dos instaladores e as autorizacións sectoriais que sexan preceptivas, para que os técnicos municipais cursen as pertinentes visitas de inspección.4. En caso de que a actividade se axuste á documentación autorizada coa licenza de apertura ou actividade e cumpra a normativa aplicable, concederase a licenza ou autorización de funcionamento.5. Non poderá comezar a exercerse unha actividade en tanto que non se conceda a pertinente licenza ou autorización de funcionamento. A Xunta de Goberno Local aprobará os modelos normalizados para o exercicio das actuación previstas en esta ordenanza. Os modelos serán obxecto de publicación na páxina web do Concello. Disposición transitoria única. Os promotores dos expedientes que á entrada en vigor da presente ordenanza se atopasen en tramitación neste Concello e se refiran a actuacións que entren no ámbito de aplicación da comunicación previa ou a declaración responsable poderán acollerse a ditos procedementos presentando para elo a documentación prevista nesta ordenanza. Betanzos, 16 de decembro de 2011 O ALCALDE-PRESIDENTE, Asdo.: José Ramón García Vázquez.